दिल्ली की घटना, गर्दन में गोली लगी तो गिर पड़ी, इससे मिसकैरिज हुआ
Delhi Siraspur Loud Music Dispute - Follow Delhi News, Headlines And Latest Updates On Dainik Bhaskar. दिल्ली की एक महिला को उसके घर में एक समारोह के दौरान तेज़ संगीत पर आपत्ति जताने पर उसके पड़ोसी द्वारा गोली चलाए जाने के बाद गर्भपात हो गया।
नॉर्थ दिल्ली के के सिरसपुर में एक प्रेग्नेंट महिला को उसके पड़ोसी ने गोली मार दी, जिससे उसका मिसकैरिज हो गया। गोली महिला के गले में लगी थी। महिला की गलती बस इतनी थी कि उसने पड़ोसी को तेज डीजे बजाने से मना किया था, जिसके बाद उसने महिला पर फायर कर दिया।
फिलहाल महिला दिल्ली के हॉस्पिटल में भर्ती है, उसकी हालत गंभीर है। पुलिस ने गोली चलाने वाले आरोपी हरीश और बंदूक के मालिक अमित को अरेस्ट कर लिया है।
अब जानिए क्या है पूरा मामला
सिरसपुर में रहने वाले आरोपी हरीश के घर कुआं पूजन हो रहा था। उसने इसके लिए एक पार्टी रखी, जिसमें डीजे बजाया जा रहा था। पीड़ित महिला रंजू ने सड़क के दूसरी तरफ रहने वाले हरीश को डीजे की आवाज कम करने कहा। लेकिन हरीश ने बात मानने की जगह अमित की बंदूक निकालकर रंजू पर गोली चला दी। रंजू उस वक्त बालकनी में खड़ी थी।
पुलिस के मुताबिक गोली चलने की घटना की खबर रात करीब 12:15 बजे मिली। लोकेशन पर पहुंचने पर पता चला कि घायल रंजू को शालीमार बाग के मैक्स अस्पताल में भर्ती कराया गया है।पुलिस उपायुक्त रवि कुमार सिंह ने बताया कि रंजू गर्दन में गोली लगी है और वह बयान देने की हालत में नहीं हैं।
बिहार से आया है रंजू का परिवार
घायल रंजू की मां संध्या ने पुलिस को बताया कि रंजू का पति मजदूरी करता है। उनके परिवार में तीन बच्चे हैं। ये लोग बिहार के रहने वाले हैं और सिरसपुर में किराए के मकान में रहते हैं। गोली लगने से उनकी बेटी का गर्भपात हो गया था। फिलहाल रंजू का इलाज चल रहा है। आगे सर्जरी करनी पड़ सकती है।
पुलिस के मुताबिक आरोपी हरीश डिलीवरी बॉय का काम करता है और अमित एक मोबाइल रिपेयर शॉप पर काम करता है। दोनों को अरेस्ट कर लिया गया है।
प्रेग्नेंट महिला की मौत से जुड़ी ये खबरें भी पढ़ें...
राजस्थान में 8 माह की गर्भवती महिला की मौत
अलवर शहर में NEB थाना क्षेत्र निवासी 8 माह की गर्भवती महिला की अस्पताल में इलाज के दौरान मौत हो गई। महिला के पेट में अचानक दर्द हुआ और सांस लेने में तकलीफ हुई। इस पर उसे अस्प्ताल में भर्ती कराया गया था। 2 अप्रैल की शाम को पत्नी उसके पेट में दर्द व सांस लेने में तकलीफ हुई। रविवार तड़के 4 बजे पत्नी की हालत अधिक खराब हो गई तो उसे घर से जिला अस्पताल लेकर आए। जहां इलाज के दौरान रविवार रात को मौत हो गई। पढ़ें पूरी खबर...
छत्तीसगढ़ में गर्भवती महिला पर चलाए लात-घूंसे​​​​​​​
​​​​​​​बिलासपुर में प्रेग्नेंट महिला की लात-घूंसों से पिटाई व नवजात की हत्या के मामले में पुलिस ने दो आरोपी युवक को गिरफ्तार किया है। बच्चों से हुए विवाद के दौरान पड़ोसियों ने गर्भवती महिला के पेट पर लात-घूंसों से हमला कर दिया था, जिससे उसके नवजात की मौत हो गई थी। घटना एक साल पहले की है। ​​​​​​​पढ़ें पूरी खबर...​​​​​​